Ehdotus neuvoston päätös kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn neuvoston päätöksen 2003/17/EY muuttamisesta /* KOM/2007/0483 lopull. */





[pic] | EUROOPAN YHTEISÖJEN KOMISSIO | Bryssel 28.8.2007 KOM(2007) 483 lopullinen Ehdotus NEUVOSTON PÄÄTÖS kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn neuvoston päätöksen 2003/17/EY muuttamisesta (komission esittämä) PERUSTELUT Siementen pitämistä kaupan koskevissa neuvoston direktiiveissä 66/401/ETY (rehukasvit), 66/402/ETY (viljakasvit), 2002/54/EY (juurikkaat) ja 2002/57/EY (öljy- ja kuitukasvit) säädetään, että neuvosto määrittää, täyttävätkö kolmansissa maissa siemenviljelyksillä tehtävät viljelystarkastukset yhteisön lainsäädännössä vahvistetut edellytykset ja vastaavatko näissä maissa tuotetut siemenet yhteisössä tuotettuja siemeniä. Vastaavuus määritettiin 13 maan osalta neuvoston päätöksellä 2003/17/EY, sellaisena kuin se on muutettuna. Päätöksen 2003/17/EY voimassaolo päättyy 31 päivänä joulukuuta 2007. Niiden tietojen perusteella, jotka komission yksiköt ovat koonneet yhteistyössä siemeniä käsittelevän pysyvän komitean kanssa ja saaneet yhteisön vertailutesteistä ja –kokeista, kyseiset maat tarjoavat jatkossakin samat takeet. Tällä ehdotuksella vahvistetaan vastaavuuden jatkaminen 31 päivään joulukuuta 2012 kaikkien päätöksessä 2003/17/EY tarkoitettujen kolmansien maiden osalta. Ehdotus NEUVOSTON PÄÄTÖS kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn neuvoston päätöksen 2003/17/EY muuttamisesta (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY[1] ja erityisesti sen 16 artiklan 1 kohdan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY[2] ja erityisesti sen 16 artiklan 1 kohdan, ottaa huomioon juurikkaiden siementen pitämisestä kaupan 13 päivänä kesäkuuta 2002 annetun neuvoston direktiivin 2002/54/EY[3] ja erityisesti sen 23 artiklan 1 kohdan, ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY[4] ja erityisesti sen 20 artiklan 1 kohdan, ottaa huomioon komission ehdotuksen, sekä katsoo seuraavaa: (1) Kolmansissa maissa siemenviljelmillä suoritettujen viljelystarkastusten vastaavuudesta ja kolmansissa maissa tuotettujen siementen vastaavuudesta 16 päivänä joulukuuta 2002 tehdyssä neuvoston päätöksessä 2003/17/EY[5] säädetään, että rajoitettuna ajanjaksona tietyissä kolmansissa maissa tiettyjen lajien siemeniä tuottaville kasvustoille tehtävien viljelystarkastusten katsotaan vastaavan yhteisön lainsäädännön mukaisesti tehtäviä viljelytarkastuksia ja että kyseisissä maissa tuotettujen tiettyjen lajien siementen katsotaan vastaavan yhteisön lainsäädännön mukaisesti tuotettuja siemeniä. (2) Nämä viljelytarkastukset näyttävät edelleen antavan samat takeet kuin jäsenvaltioiden suorittamat tarkastukset. Siksi kyseisten tarkastusten katsotaan edelleen vastaavan toisiaan. (3) Koska päätöksen 2003/17/EY voimassaolo lakkaa 31 päivänä joulukuuta 2007, olisi pidennettävä jaksoa, jonka aikana vastaavuus tämän päätöksen mukaisesti tunnustetaan. Jakson pituuden olisi oltava viisi vuotta. (4) Sen vuoksi päätöstä 2003/17/EY olisi muutettava, ON TEHNYT TÄMÄN PÄÄTÖKSEN: 1 artikla Korvataan päätöksen 2003/17/EY 6 artiklassa päivämäärä ”31 päivään joulukuuta 2007” päivämäärällä ”31 päivään joulukuuta 2012”. 2 artikla Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja [1] EYVL 125, 11.7.1966, s. 2298/66, direktiivi sellaisena kuin se on viimeksi muutettuna direktiivillä 2004/117/EY (EUVL L 14, 18.1.2005, s. 18). [2] EYVL 125, 11.7.1966, s. 2309/66, direktiivi sellaisena kuin se on viimeksi muutettuna komission direktiivillä 2006/55/EY (EUVL L 159, 13.6.2006, s. 13). [3] EUVL L 193, 20.7.2002, s. 12, direktiivi sellaisena kuin se on viimeksi muutettuna direktiivillä 2004/117/EY. [4] EUVL L 193, 20.7.2002, s. 74, direktiivi sellaisena kuin se on viimeksi muutettuna direktiivillä 2004/117/EY. [5] EUVL L 8, 14.1.2003, s. 10, päätös sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).